ઇપ્કોવાળા ફાઉન્ડેશનના મોભી અને દાતા દેવાંગભાઈ પટેલે જણાવ્યું કે, ઇપ્કોવાળા પરિવાર સમાજ પ્રત્યેની પોતાની જવાબદારી સમજી ફરજ નિભાવી રહ્યો છે. સરદારસાહેબના નામ સાથે જોડાયેલી સરદાર પટેલ યુનિવર્સિટી, ચારુતર વિદ્યામંડળ તેમ જ ચારુતર આરોગ્ય મંડળ પારિવારિક ભાવનાથી પરંપરાગત રીતે સમાજસેવાનું ઉમદા કામ કરી રહ્યા છે. ઇપ્કોવાળા પરિવાર દ્વારા રૂપિયા એક કરોડનો ચેક સરદાર પટેલ યુનિવર્સિટીને અર્પણ કરવામાં આવ્યો હતો. સરદાર પટેલ યુનિવર્સિટીના કુલપતિ ડો. શિરીષ કુલકર્ણીએ સૌનો આવકાર કર્યો હતો.